**Ministru kabineta rīkojuma projekta**

**“Par valstij piederošo nekustamo īpašumu nodošanu Rundāles novada pašvaldības īpašumā”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 42.panta pirmā daļa un 43.pants, likuma “Par autoceļiem” 4.panta pirmā daļa, likuma “Par pašvaldībām” 15.panta pirmās daļas 2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par valstij piederošo nekustamo īpašumu nodošanu Rundāles novada pašvaldības īpašumā” (turpmāk – rīkojuma projekts) sagatavots, ņemot vērā Rundāles novada domes 2016.gada 30.jūnija lēmumu (prot. Nr.6.,12.p.) “Par valsts vietējā autoceļa V1033 Pilsrundāle – Svitene – Klieņi ceļa posma pārņemšanu bez atlīdzības pašvaldības īpašumā” un 2016.gada 24.novembra lēmumu (prot. Nr.11., 18.p.) “Par nekustamā īpašuma “V1033”, kadastra numurs 40760030530, Rundāles pagastā, Rundāles novadā, un nekustamā īpašuma “V1033”, kadastra numurs 40880030065, Svitenes pagastā, Rundāles novadā, sadalīšanu, neizstrādājot zemes ierīcības projektu, nosaukumu piešķiršanu un zemes lietošanas mērķu noteikšanu”.  Rīkojuma projekts paredz bez iepriekšējas īpašuma tiesību nostiprināšanas zemesgrāmatā uz valsts vārda Satiksmes ministrijas personā bez atlīdzības nodot Rundāles novada pašvaldības īpašumā šādus valstij piederošos nokustamos īpašumus:  1.1. „V1033” (nekustamā īpašuma kadastra Nr. 4076 003 0643) - zemes vienību 7,6 ha platībā (zemes vienības kadastra apzīmējums 4076 003 0619) - Rundāles pagastā, Rundāles novadā, un uz tās izbūvēto komplekso inženierbūvi – valsts vietējā autoceļa V1033 „Pilsrundāle-Svitene-Klieņi” posmu 1,42.-9,17. km (būves kadastra apzīmējums 4076 003 0619 001),  1.2. „V1033” (nekustamā īpašuma kadastra Nr. 4088 004 0508) – zemes vienību 2,3 ha platībā (zemes vienības kadastra apzīmējums 4088 004 0505), zemes vienību 4,5 ha platībā (zemes vienības kadastra apzīmējums 4088 005 0040) – Svitenes pagastā, Rundāles novadā, un uz tām izbūvēto komplekso inženierbūvi – valsts vietējā autoceļa V1033 „Pilsrundāle-Svitene-Klieņi” posmu 1,42.-9,17. km (būves kadastra apzīmējums 4076 003 0619 001).  Nekustamo īpašumu piederība valstij ir konstatējama atbilstoši likuma „Par autoceļiem” 4.panta pirmajā daļā noteiktajam, ka valsts autoceļi un to zemes, tai skaitā ceļu zemes nodalījuma joslas, ar visām šo autoceļu kompleksā ietilpstošajām būvēm ir Latvijas Republikas īpašums, kas nodots valsts akciju sabiedrības „Latvijas Valsts ceļi” pārziņā, un uz šā likuma pamata izdoto Ministru kabineta 2009.gada 29.septembra noteikumu Nr.1104 “Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem” 3.pielikumā “Vietējie autoceļi” norādītajam par valsts autoceļa V1033 Pilsrundāle–Svitene–Klieņiiekļaušanu valsts vietējo autoceļu sarakstā.  Saskaņā ar Civillikuma 1477.pantu lietu tiesības, kas pastāv uz likuma pamata, ir spēkā arī bez ierakstīšanas zemesgrāmatās uz valsts vārda.  Pamatojoties uz Valsts akciju sabiedrības „Latvijas Valsts ceļi” 2017.gada 8.marta izziņu Nr.4.9/2648, kas sagatavota saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 13.panta pirmās daļas 6.punktu, konstatējams, ka uz rīkojuma projektā norādīto nekustamo īpašumu sastāvā ietilpstošajām zemes vienībām izbūvētā kompleksā inženierbūve (turpmāk – inženierbūve)ir valsts īpašums, kas atrodas Valsts autoceļu fonda bilancē un saskaņā ar 2016.gada 14.decembra Deleģēšanas līgumu Nr.SM 2016/-58 ir nodota valsts akciju sabiedrības „Latvijas Valsts ceļi” pārvaldījumā. Inženierbūves īpašuma tiesības nav nostiprinātas zemesgrāmatā. Saskaņā Nekustamā īpašuma valsts kadastra likuma 15.panta 3. un 4.punktu tā ir reģistrēta Nekustamā īpašuma valsts kadastra informācijas sistēmā ar kadastra apzīmējumu 4076 003 0619 001, ar to nostiprinot nekustamā īpašuma objekta statusu ar tiesībām nodot pašvaldībai un reģistrēt zemesgrāmatā. Saskaņā ar Civillikuma 850.pantu inženierbūve ir atzīstama par rīkojuma projektā minēto nekustamo īpašumu sastāvā ietilpstošo zemes vienību blakus lietu, ir nesaraujami saistīta ar šīm zemes vienībām un atbilstoši Civillikuma 853. pantam tiek atsavināta kopā ar galvenajām lietām.  Rundāles novada pašvaldība, pārņemot īpašumā inženierbūvi, varēs novada teritorijā esošā autoceļu uzturēšanā un būvniecības plānošanā piesaistīt tam nepieciešamo finansējumu, tai skaitā normatīvajos aktos noteiktajā kārtībā no valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” līdzekļiem, nepieprasot papildu līdzekļus no valsts budžeta.  Rundāles novada pašvaldība norāda, ka rīkojuma projektā minētais Autoceļš V1033 (kompleksā inženierbūve – valsts vietējā autoceļa V1033 „Pilsrundāle-Svitene-Klieņi” posms 1,42.-9,17. km) savieno Svitenes pagasta centru ar Rundāles novada administratīvo centru un tuvāko reģionālās nozīmes attīstības centru – Bausku, kā arī tas nodrošina iedzīvotāju nokļūšanu līdz Pilsrundāles vidusskolai un Mūzikas skolai saskaņā ar ko pašvaldība ir ieinteresēta nodrošināt autoceļa uzturēšanu sabiedriskā transporta izmantošanas vajadzībām. Turklāt Rundāles novadā, Svitenē, atrodas viena no skaistākajām klasicisma pilīm Zemgalē – valsts nozīmes kultūras piemineklis Svitenes muižas pils ar apbūvi, kur izvietota Pilsrundāles vidusskolas struktūrvienība Mākslas skola un kuru nākotnē ir plānots attīstīt kā mākslinieku rezidenci un tūrisma objektu. Ņemot vērā minēto, nekustamo īpašumu izmantošana, autoceļa rekonstruēšana un uzturēšana tiks saistīta ar vairākiem mērķiem:  - piegulošo zemju īpašnieku - vietējo zemnieku saimniecību un uzņēmēju – interesēs, atjaunojot un uzlabojot piekļuvi tiem piederošajām saimniecībām,  - aprīkojot ar valsts nozīmes kultūras pieminekļu un citu kultūrizglītojošo objektu atrašanās vietu norādēm, atjaunojot un uzlabojot šo objektu piekļūšanas, uzturēšanās un apmeklējuma vietu braucamās un piebraucamās daļas.  Nekustamo īpašumu nodošana Rundāles novada pašvaldībai nodrošinās pašvaldības tiesības ieguldīt pašvaldības budžeta līdzekļus pašvaldības autoceļu uzturēšanā, veicinot pašvaldības autonomo funkciju izpildi, kas minētas likuma “Par pašvaldībām” 15.panta pirmās daļas 2., 5. un 10.punktā, kā arī Tūrisma likuma 8.pantā.  Projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi” un Rundāles novada pašvaldība. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017. gads** | | Turpmākie trīs gadi (*euro*) | | |
| **2018** | **2019** | **2020** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projektā minēto nekustamo īpašumu nodošana Rundāles novada pašvaldībai tiks organizēta esošā valsts akciju sabiedrības „Latvijas Valsts ceļi” budžeta ietvaros un izdevumi tiks segti no valsts budžeta programmas 23.00.00 „Valsts autoceļu fonds” apakšprogrammas 23.06.00 „Valsts autoceļu pārvaldīšana, uzturēšana un atjaunošana” paredzētajiem līdzekļiem.  Papildus izdevumi no valsts budžeta netiek plānoti.  Rundāles novada pašvaldībai, pārņemot īpašumā minēto valsts autoceļu, saskaņā ar Ministru kabineta 2008.gada 11.marta noteikumu Nr.173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” 1. pielikumu piešķirtais valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” apmērs paliek nemainīgs un papildus līdzekļi no valsts budžeta netiek piešķirti.  Rundāles novada pašvaldība novada teritorijā esošo autoceļu uzturēšanā un būvniecības plānošanā turpinās izmantot pašvaldības budžetā pieejamo finansējumu. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Grozījumi Ministru kabineta 2009.gada 29.septembra noteikumos Nr.1104 „Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem”.  Noteikumu grozījumu projekts tiks sagatavots pēc attiecīgā autoceļa posma nodošanas Rundāles novada pašvaldības īpašumā. |
| 2. | Atbildīgā institūcija | Satiksmes ministrija |
| 3. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija, Rundāles novada pašvaldība un valsts akciju sabiedrība „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru  Jaunu institūciju izveide, esošu institūciju likvidācija vai reorganizācija,  to ietekme uz institūcijas cilvēkresursiem | Projekts šo jomu neskar. |
| 3. | Cita informācija. | Nav |

Anotācijas II, V un VI sadaļa – rīkojuma projekts šīs jomas neskar.

Satiksmes ministra p.i.

zemkopības ministrs J.Dūklavs

Vīza: Valsts sekretāra vietā –

valsts sekretāra vietniece Dž.Innusa

Bojāre, 67028380

[anita.bojare@lvceli.lv](mailto:anita.bojare@lvceli.lv)

Siliņa, 67028031

sandra.silina@sam.gov.lv